open-index/open-wikipedia-markdown huggingface dataset:
Kōhei Horikoshi

**Kōhei Horikoshi** (, s. 20. marraskuuta 1986) on japanilainen mangataiteilija.

Hänet tunnetaan parhaiten supersankariaiheisen *[[My Hero Academia]]* -mangasarjan kirjoittajana ja kuvittajana. Sarja on julkaistu Shūeishan shōnen manga -lehdessä *[[Weekly Shōnen Jump]]*. Toho High Schoolista ja Nagoyan taideyliopistosta valmistunut Horikoshi on kotoisin Aichin prefektuurista. Hän oli entinen Yasuki Tanakan assistentti, joka loi mangasarjat *Summer Time Rendering*, *Hitomi no Catoblepas* ja *Kagijin*. Horikoshi kertoi, että hänen suosikkimangasarjansa lapsena olivat *[[Dragon Ball]]*, *[[One Piece]]* ja *[[Naruto]]*. Hän sai vaikutteita myös manga-artisti Yuko Osadasta. Horikoshi on myös amerikkalaisten supersankarisarjakuvien fani, joista hän eniten fanittaa Marvel Comicsia, joka oli yksi tärkeimmistä inspiraatioista *My Hero Academiaan*.

## Lähteet
Albert Ranft

**Albert Adam Ranft** (23. marraskuuta 1858 Tukholma – 5. lokakuuta 1938 Tukholma) oli ruotsalainen teatterinjohtaja. Hän johti muun muassa tukholmalaisia Vasateaternia vuosina 1895–1928, Södra teaternia 1900–1926 ja Oscarsteaternia 1906–1926 sekä göteborgilaista Stora Teaternia 1899–1917.
## Lähteet

## Aiheesta muualla
Ison Omenan kuolemantapaus

**Ison Omenan kuolemantapaus** tapahtui 7. tammikuuta 2023 kauppakeskus Isossa Omenassa Espoossa, kun kuusi turvallisuusalan työntekijää otti kiinni häiriköineen naisen, joka kuoli kiinniottotilanteen yhteydessä.

Tapaus herätti laajalti huomiota ja keskustelua vartijoiden voimankäytöstä ja sen tarpeellisuudesta. Turvallisuusalaan erikoistuneen tutkijan mukaan vartijoiden otteet näyttivät perustelluilta.

## Tapahtumat
Nainen oli käyttäytynyt aiemmin häiriköivästi, mistä eräs mies oli maininnut järjestyksenvalvojille. He yrittivät saattaa naisen ulos kauppakeskuksesta, mutta joutuivat käsirysyyn naisen vastustellessa.

## Tutkinta
Poliisi alkoi tutkia tapahtunutta. Myöhemmin elokuussa poliisi ilmoitti epäilevänsä kaikkia kuutta järjestyksenvalvojaa kuolemantuottamuksesta. Kaikki he kiistivät syyllistyneensä rikokseen. Poliisi sai esitutkinnan valmiiksi ja tapaus siirtyi syyteharkintaan. 

Länsi-Uudenmaan käräjäoikeus hylkäsi syytteet kesäkuussa 2024, koska sen mukaan syy-yhteyttä turvallisuusalan työntekijöiden menettelyn ja naisen kuoleman välillä ei voitu todeta. Kuolemansyylausunnon perusteella kuoleman aiheutti tarkemmin määrittämätön sydämenpysähdys, johon myötävaikutti naisen lääkitys. Tuomio ei ole lainvoimainen.

## Lähteet
Hannu Flink

**Hannu Tapio Flink** (s. 25. syyskuuta 1938 Pukkila) on suomalainen eläköitynyt yritysjohtaja, joka on saanut kauppaneuvoksen arvonimen.

Flinkin vanhemmat olivat kirvesmies Sulo Flink ja Helga Sipilä ja hänen puolisonsa on merkantti Ritva Tellervo Takanen. Flink valmistui kauppateknikoksi 1968 ja mainoshoitajaksi 1970 Markkinointi-instituutista. Hän oli V. Luhtanen Oy:n, vuodesta 1971 Luhta Oy ja vuodesta 1993 L-Fashion Group Oy, tukkuliikkeen varastomies 1954–1957, varastopäällikkö 1957–1959, myyntiedustaja 1960–1962, kenttäpäällikkö 1963–1964 ja markkinointipäällikkö 1965–1974 sekä Luhta-Tukun, vuodesta 1985 L-Trading, johtaja 1975–1997. Flinkillä on ollut myös useita kaupan alan ja muita luottamus- ja asiantuntijatehtäviä. Kauppaneuvoksen arvonimen hän sai 1996.

## Lähteet
Gerda Palm

**Gerda Martina Palm** (14. lokakuuta 1871 – 25. tammikuuta 1949) oli ruotsalainen kuvataiteilija, joka teki öljy- ja akvarellimaalauksia. Hänen tuotantoonsa kuuluu myös lyijykynä- ja hiilipiirroksia sekä exlibriksiä. Lisäksi hän kirjoitti artikkeleita Dalslandin kotiseutu-liikkeelle.

Vuonna 1941 hänellä oli yksityisnäyttely Tukholman Lilla Ateljéssa sekä muutama vuosi myöhemmin Galleri God Konstissa Göteborgissa. Palmin töitä on esillä Göteborgin taidemuseossa, Alingsåsin, Uddevallan ja Vänersborgin museoissa, Dalslandin Hembygdsgårdissa sekä Uppsalan yliopiston kirjastossa.

## Teoksia


File:Gerda Palm flowers (cropped).jpg|*Kukkia*, n. 1910.
File:Dalslands gille.jpg|Dalslandin killan exlibris, 1939.
File:Gerda Palm Still life with flowers 1940.jpg|*Kukka-asetelma*, 1940.


## Lähteet

## Aiheesta muualla
Elintarvikekemia

**Elintarvikekemia** on elintarviketeollisuuteen liittyvä tieteenala. Elintarvikekemia tutkii elintarvikkeiden sisältämiä kemiallisia aineita. Elintarvikekemian tutkimuksiin perustuu myös elintarviketeknologia, jonka avulla kehitetään muun muassa keinotekoisesti tuotettuja elintarvikkeita. Elintarvikekemiassa tutkitaan esimerkiksi raakojen kasvisten sisältämiä haitallisia aineita, kuten myös elintarvikkeiden eri ravintoaineiden pitoisuutta. Elintarvikekemiaa voidaan opiskella yhdessä elintarviketeknologian kanssa yliopistossa.

## Lähteet
Karin Parrow

**Karin Parrow** (4. maaliskuuta 1900 – 4. tammikuuta 1984) oli ruotsalainen taiteilija. Hän kuului Göteborgin naisten taiteilijapiiriin.

Parrow tunnettiin laajalti ja hän sai laadukasta huomiota sekä arviointeja. Hänet muistetaan naisten aseman parantamisesta taidemaailmassa.

## Lähteet

## Aiheesta muualla
Eurooppatie E58

**Eurooppatie E58** on 2&nbsp;200 kilometriä pitkä poikittaissuuntainen eurooppatie. Valtatie lähtee lännessä Itävallasta ja päättyy idässä Venäjälle. Maantie alkaa Itävallan pääkaupungista Wienistä ja kulkee Slovakian, Ukrainan, Romanian ja Moldovan kautta Etelä-Venäjän Donin Rostoviin.

## Reitti
Wien - Bratislava - Zvolen - Košice - Užhorod - Mukatševo - Halmeu - Suceava - Iași - Sculeni - Chișinău - Odessa - Mykolajiv - H’erson - Nova Kah’ovka - Melitopol - Taganrog - Donin Rostov.

Suurimpia valtatien varren kaupunkeja ovat: Wien, Bratislava, Chișinău, Odessa ja Donin Rostov.

Venäjän hyökkäyssodan (2022-) aikana valtatieyhteys eurooppatiellä E58 on osin katkaistu. Ilmeisesti Venäjän asevoimat tuhosi Nova Kah’ovkan kaupungin länsipuolella sijainneen Kah’ovkan vesivoimalaitospadon räjäyttämällä kesäkuussa 2023, pian Ukrainan vastahyökkäyksen alkamisen jälkeen.

## Kuvia

Tiedosto:A6 Gattendorf-Kittsee.JPG| E58 Itävallassa.
Einsteinova.jpg|Slovakian Bratislavassa.
Centrul orașului Frasin (6).jpg|Romaniassa Suceavan piirikunnassa.
Чорнобаївка (Білозерський район).JPG|Ukrainassa Odessan alueen Tšornobajivkan kylän lähistöllä.
Споруда Каховської ГЕС.jpg|Eurooppatie E58 ylitti Dneprin Kah’ovkan vesivoimalaitoksen padolla kulkenutta maantietä pitkin (pato räjäytetty kesäkuussa 2023 osana Venäjän sotatoimia).


## Lähteet

## Aiheesta muualla
Viran Rydkvist

**Anna Elvira Oscaria ”Viran” Rydkvist** (1. joulukuuta 1879 Tukholma – 10. heinäkuuta 1942) oli ruotsalainen näyttelijä ja teatterinjohtaja. Hänen molemmat vanhempansa työskentelivät teatterialalla ja Rydkvist teki oman ensiesiintymisensä tukholmalaisella näyttämöllä vuonna 1897, minkä jälkeen hän oli mukana Albert Ranftin kiertävässä teatterissa. Hän siirtyi 1900-luvun ensimmäisellä vuosikymmenellä Göteborgiin, missä näytteli muun muassa Stora Teaternissa ja Folkteaternissa. Parikymmentä vuotta myöhemmin Rydkvist muutti takaisin Tukholmaan, missä hän teatterin lisäksi esiintyi radiossa ja elokuvissa. Hän oli myös yksi Ruotsin ensimmäisistä naispuolisista teatterinjohtajista, kun hän vuonna 1915 perusti Slottskogsteaternin yhdessä Gerda Thomée Mattsonin kanssa. Vuotta myöhemmin hän perusti oman Göteborgs friluftsteater -ulkoilmateatterin, ja vuosina 1922–1935 hän johti Lilla Teaternia Göteborgissa.

## Kuvia

Tram in Göteborg, Sweden.jpg|Viran Rydkvistin mukaan nimetty raitiovaunu Göteborgissa.

## Lähteet

## Aiheesta muualla
Soisalmen suo

**Soisalmen suo** on suojeltu keidassuo. Se sijaitsee Hollolassa Ison-Tiilijärven itä-puolella. Alue kuuluu Natura 2000 verkostoon.

Suon läpi kulkee pitkospuut ja suon ympäri menee järvien kierros, joka kiertää Tiili-järvien ympäri Tiirismaalla.

## Lähteet
Brighella

**Brighella** on zanneihin lukeutuva commedia dell'arten perushahmo. Brighella oli alun perin ovela palvelija. Hahmo on hyvin kyyninen, sarkastinen ja valmis tekemään mitä tahansa rahasta.
Brighella muuttui 1700-luvulla uskolliseksi ja herransa etuja valvovaksi palvelijaksi. Hänellä on päässään valkea lippahattu ja yllään valkeat viitta, takki ja housut, jotka on koristeltu vihreillä polviorsilla. Vyössä on kukkaro. Brighellalla on yleensä musta naamio, jossa on parta. Tunnettuja 1700-luvun Brighellaa esittäneitä näyttelijöitä ovat muun muassa Giuseppe Angeleri, Giuseppe Marliani ja Atanasio Zannoni.

## Lähteet
Kristopher Da Graca

**Kristopher Santos Da Graca** (s. 16. tammikuuta 1998 Göteborg) on ruotsalais-kapverdeläinen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Kuopion Palloseuraa, lainasopimuksella ruotsalaisesta IK Siriuksesta. Hän on pelannut Kap Verden maajoukkueen lisäksi yhden maaottelun Ruotsin paidassa. 

## Seurajoukkueet
Göterborgilainen Da Graca siirtyi 15-vuotiaana Arsenalin akatemiaan. Arsenalissa hän vietti neljä vuotta, mutta ei onnistunut murtautumaan edustusjoukkueeseen. Da Graca palasi Ruotsiin ja IFK Göteborgiin kesällä 2017. IFK Göterborgin paidassa Da Graca pelasi kolmen ja puolen kauden aikana yhteensä 51 ottelua Allsvenskanissa. 

Tammikuussa 2021 Da Graca siirtyi Eredivisieen VVV-Venlon joukkueeseen, jossa hän nousi välittömästi avauskokoonpanon pelaajaksi. VVV-Venlo kuitenkin putosi kauden päätteeksi Eredivisiestä. Hän aloitti kauden 2021–2022 Eerste divisiessä VVV-Venlossa, nousten jopa joukkueen kapteeniksi, mutta siirtyi tammikuussa takaisin Allsvenskaniin IK Siriuksen riveihin. IK Siriuksessa Da Graca pelasi kaudella 2022 yhteensä 22 ottelua Allsvenskanissa.

Da Graca aloitti myös kauden 2023 Siriuksessa, mutta siirtyi heinäkuussa HJK:n paitaan kauden loppuun asti ulottuvalla lainasopimuksella, joka sisälsi myös osto-option. Da Graca pääsi kauden päätteeksi juhlimaan Veikkausliigan mestaruutta, mutta HJK ei lopulta käyttänyt osto-optiotaan.

Kaudeksi 2024 Da Graca siirtyi lainasopimuksella Kuopion Palloseuraan.

## Maajoukkue
Da Graca on edustanut Ruotsia poikamaajoukkueissa. Ruotsin maajoukkuessa hän debytoi harjoitusottelussa Kosovoa vastaan 12. tammikuuta 2020. Da Graca nimettiin sittemmin lokakuussa 2023 Kap Verden maajoukkueeseen, jossa hän debytoi harjoitusottelussa Komoreita vastaan 17. lokakuuta 2023.

## Saavutukset
* 2 Veikkausliigamestaruutta 2023 HJK-riveissä ja 2024 KuPS:n riveissä

## Lähteet
Alliance of Motion Picture and Television Producers

**Alliance of Motion Picture and Television Producers** eli **AMPTP** on yhdysvaltalainen elokuva- ja televisiotuotantoyhtiöitä edustava toimialajärjestö. Se neuvottelee alakohtaiset työehtosopimukset ammattiliittojen kanssa viihdeteollisuuden työnantajien puolesta. Järjestön puheenjohtaja on vuodesta 2009 lähtien ollut Carol Lombardini. 

Vaikutusvaltaisista yhtiöistä järjestöön kuuluvat muun muassa Walt Disney Studios, NBCUniversal, Paramount Pictures, Sony Pictures Entertainment, Netflix, Amazon.com, Apple ja Warner Bros. Discovery. Se vastaa työehtosopimuksista esimerkiksi Directors Guild of American, SAG-AFTRA:n ja Writers Guild of American kanssa.

## Katso myös
* Käsikirjoittajien lakko 2007–2008
* Hollywoodin käsikirjoittajien lakko 2023
* Hollywoodin näyttelijöiden lakko 2023

## Lähteet

## Aiheesta muualla

* AMPTP:n kotisivut
Huijarit (suomalainen elokuva)

**Huijarit** on Rike Jokelan ohjaama suomalainen komediaelokuva, joka tuli ensi-iltaan joulukuussa 2023.

Elokuva kertoo pätkätöiden ja rahapulan rasittamasta Sirusta, joka saa väärinymmärrysten kautta huijattua itsensä valelääkäriksi hyvinvointiklinikalle.

Elokuvan rooleissa ovat Tuulia Eloranta (Siru), Samuel Kujala, Pilvi Hämäläinen ja Tommi Korpela.

Elokuva pohjautuu Riina Hyytiän ja Seppo Vesiluoman tarinaan. Käsikirjoittajina ovat Anna Ruohonen, Lassi Vierikko, Juha Jokela ja Rike Jokela. Elokuvan tuottavat Riina Hyytiä ja Nora Kuusisto Dionysos Filmsiltä, ja sen levittää Nordisk Film.

## Arvosteluja

## Lähteet

## Aiheesta muualla
*  ''Huijarit''-elokuvan traileri Youtubessa
Mielensäpahoittajan rakkaustarina

**Mielensäpahoittajan rakkaustarina** on Mika Kaurismäen ohjaama suomalainen elokuva, joka tuli ensi-iltaan syyskuussa 2024.

Elokuva perustuu Tuomas Kyrön samannimiseen romaaniin, ja sen on käsikirjoittanut Sami Keski-Vähälä. Elokuvan kuvaukset aloitettiin syyskuussa 2023, ja sitä kuvattiin pääkaupunkiseudulla ja Uudellamaalla. 

Mielensäpahoittajan roolin näyttelee Heikki Kinnunen ja hänen rakkautensa kohdetta Saimia esittää Jaana Saarinen.

Elokuva on neljäs Mielensäpahoittaja-elokuva ja toinen, jonka on ohjannut Mika Kaurismäki. Elokuvan tuotti Solar Films ja levitti Nordisk Film.

Chicagon kansainvälisellä elokuvafestivaalilla Mielensäpahoittajan rakkaustarina voitti yleisöpalkinnon kansainvälisten elokuvien sarjassa.

## Näyttelijät

## Lähteet
Elintarviketeknologia

**Elintarviketeknologia** on elintarviketeollisuuteen liittyvä tutkimusala, joka kehittää tuotekehittelyä. Elintarviketeknologian avulla tutkitaan uusien elintarviketeollisuuden tuotteiden ja myös uusien raaka-aineiden ominaisuuksia, jolloin selvitetään myös niiden turvallisuutta. Elintarviketeknologian avulla tutkitaan myös mahdollisuuksia parantaa elintarvikkeiden terveellisyyttä ja elintarvikeketjun toimivuutta. Elintarvikeketjun toimivuutta pyritään parantamaan alkutuotannosta lähtien sivuvirtoineen ja tuotantoprosessin kaikkiin olosuhteisiin kiinnitetään huomioita. Jo olemassa olevien ja kehitteillä olevien elintarvikkeiden fysikaalisia, kemiallisia ja mikrobiologisia ominaisuuksia tutkitaan ja samalla kehitetään elintarvikkeiden laadun seurantaa. Elintarviketeknologia yhdistyy elintarvikekemiaan, joka on tieteen ala, jota voidaan opiskella yliopistossa.

## Lähteet
Viiruselkämuuranen

**Viiruselkämuuranen** (*Myrmorchilus strigilatus*) on puumuuriin kuuluva lintulaji. Lajia tavataan Etelä-Amerikassa.

## Koko ja ulkonäkö
Viiruselkämuuranen kasvaa 16&ndash;17 cm pitkäksi. Sukupuolet muistuttavat enimmäkseen toisiaan ulkonäöltään. Laji on ruskean-, mustan- ja valkoisenkirjava. Päälaki, selkä ja siivet ovat ruskeat ja niissä on mustia raitoja. Siivissä on myös valkoista. Viiruselkämuurasen silmäkulmajuova ja posket ovat valkoiset ja silmienympärystä ja kurkku mustat. Koiraslinnulla on musta rinta, mutta naaraalla valkoinen. Viiruselkämuurasen vatsa on valkoinen ja kyljet kellertävät.

## Levinneisyys ja elintavat
Viiruselkämuurasen levinneisyysalue on kaksiosainen. Alalajia *M. s. strigilatus* tavataan Brasilian kaakkoisosista ja alalajia *M. s. suspicax* Boliviasta luoteiseen Argentiinaan. Lajin elinympäristöä ovat metsät ja pensaikkoiset alueet. Viiruselkämuuranen liikkuu yksin tai pareittain.

## Lähteet
Elintarvikemikrobiologia

**Elintarvikemikrobiologia** on tieteen ala, joka tutkii elintarvketeollisuuden tuotteita mikrobiologian näkökulmasta. Sen avulla selvitetään, ovatko elintarvikkeet laadultaan myyntikelpoisia. Tätä varten on kehitetty verifiointiin ja validointiin perustuva järjestelmä. Tätä varten puolestaan on tehty ja kehitetty oppaita ja standardeja, jotka samalla auttavat laboratorioissa tehtävän tutkimuksen menetelmien valinnassa. Elintarvikemikrobiologiaan liittyviä seikkoja ovat myös elintarvikeanalytiikan keinoin tapahtuvat pohdinnot. Elintarvikemikrobiologiassa tutkitaan elintarvikkeisiin vaikuttavia hyödyllisiä ja haitallisia mikrobeja. Elintarvikemikrobiologiassa tutkitaan myös probiootteja ja laktobasilleja sekä entsyymien toimintaa.

## Lähteet
Bosundin rukoushuone

**Bosundin rukoushuone** () on Bosundin kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.

## Historia
Ensimmäinen rukoushuone rakennettiin Bosundiin vuonna 1896 siirtämällä sinne vanha talonpoikaistalo Öjasta. Vuonna 1953 rakennettiin uusi rukoushuone, jota sen jälkeen laajennettiin ja modernisoitiin. Vuonna 2018 päätettiin rakentaa uusi rukoushuone, sillä vanha alkoi tuntua liian ahtaalta jäsenmäärän kasvaessa. Keväällä 2021 aloitettiin rakentaminen ja uusi rukoushuone valmistui ajoissa vuoden 2022 helluntaiseurojen pitämistä varten. Elokuussa 2022 rukoushuone vihittiin käyttöön Luodon kirkkoherran Max-Olav Lassilan toimesta.

## Toiminta
Rukoushuoneella järjestetään seurat joka sunnuntai, minkä lisäksi kerran kuussa pidetään pidemmät, koko viikonlopun kestävät seuratilaisuudet. Lisäksi viikoittain järjestetään pyhäkoulu, keskiviikkokoulu, raamattukeskustelu ja muita kokoontumisia.

## Lähteet

## Aiheesta muualla

* Rukoushuoneen kotisivut
Siège Perilous

**Siège Perilous** eli vaarallinen istuin on kuningas Arthuriin ja pyöreän pöydän ritareihin liittyvissä tarinoissa Arthurin hovin pyöreän pöydän istuin, joka on varattu todelliselle Graalin maljan ritarille. Istuin on kohtalokas kaikille muille, jotka sille istuvat. Yksin Galahad pystyy istumaan Siège Perilousille vahingoittumatta.

## Lähteet
Mary Flanaganin katoamistapaus

**Mary Flanagan** (s. kesäkuu 1943) oli 16-vuotias brittiläinen tyttö, joka **katosi** 31. joulukuuta 1959. Hänen katoamisensa on vanhin avoimena oleva katoamistapaus Suur-Lontoon poliisitoimen tiedostoissa.

Mary Flanagan poistui katoamisiltana kotoaan Wallace Roadilta West Hamin alueelta. Hänen oli tarkoitus mennä juhliin työpaikalleen Tate & Lylen sokeritehtaalle Silvertowniin. Hänellä ei tiettävästi ollut rahaa mukanaan. Katoamisilmoitus tehtiin 1. tammikuuta 1960. Vanhemmat menivät Flanaganin työpaikalle, mutta saivat kuulla, ettei tytär ollut käynyt työpaikalla pariin viikkoon. Ei ole tiedossa, mitä Flanagan todellisuudessa oli tehnyt viimeisinä viikkoina ennen katoamista.

Flanagan oli ennen katoamistaan tapaillut Tom McGinty -nimellä tunnettua irlantilaista miestä, joka oli mahdollisesti palvellut kauppalaivastossa. Miestä ei kuitenkaan koskaan kyetty jäljittämään. Flanaganin katoamisaikaan 8-vuotias sisko Brenda uskoi yhä vuonna 2013 Flanaganin olevan elossa. Flanaganilla oli kaksi muutakin nuorempaa sisarusta: veli Kevin ja sisko Eileen. Perheen äiti kuoli vuonna 2000 ja isä vuonna 2004. Flanaganin sisko Brenda luovutti DNA-näytteensä, jota käytetään vertailuun, mikäli mahdollisia Flanaganin jäänteitä joskus löydetään.

Mary Flanagan oli käynyt Holbrook Road Secondary Schoolia ja työskennellyt paitsi sokeritehtaalla, myös Haymes Optical Frame -kaupassa Stratfordissa. Lisäksi hän oli tehnyt vapaaehtoistyötä The Guide Dogs for the Blind Associationissa. Hän oli katolilainen.

## Lähteet
Sjevjerodonetskin taistelu (2022)

**Sjevjerodonetskin taistelu** oli kaupunkitaistelu Itä-Ukrainan rintamassa, joka on osa Venäjän hyökkäystä Ukrainaan.

Luhanskin alueen kuvernööri Serhi Haidai ilmoitti kesäkuun 2022 alussa, että noin 90 prosenttia kaupungista on venäläisjoukkojen hallussa. Ukrainalaisia oli tuolloin vielä kaupungin teollisuusalueella. Heidän ei kuitenkaan uskottu jäävän saarrostuksiin.

## Lähteet

## Aiheesta muualla
Rosenbauer Panther

**Rosenbauer Panther** on itävaltalaisen Rosenbauerin valmistama lentokenttäpaloauto. 

## Historia
Panther korvasi 1990-luvulla Rosenbauer Simban. Ajoneuvon ensimmäinen sukupolvi julkaistiin vuonna 1991, toinen 1998, kolmas 2005 ja neljäs 2015. Uusimmasta sukupolvesta on neljä erilaista mallia: Panther 4×4, 6×6, 6×6S ja 8×8.

## Suomessa
Vuonna 2019 Helsinki-Vantaan lentoasemalle ostettiin viisi uusimman sukupolven 6×6 Pantheria korvaamaan vahempaa Rosenbauerin valmistamaa kalustoa. Osa vanhoista paloautoista siirrettiin muille Suomen lentoasemille.

## Kuvia

Tiedosto:Altenburg-Nobitz Airport Rosenbauer Panther.jpg|Panther 8×8 (1. sukupolvi) Leipzig-Altenburgin lentoasemalla.
Tiedosto:Helsinki-Vantaa airport LE21.jpg|Panther 6×6 (2. sukupolvi) Helsinki-Vantaan lentoasemalla vuonna 2006.
Tiedosto:Deurne ARFF demonstration 04.JPG|Panther 6×6 (3. sukupolvi) Antwerpenin kansainvälisellä lentoasemalla.
Tiedosto:VIE-Fire-Rescue 3001.JPG|Panther 8×8 (4. sukupolvi) Wienin kansainvälisellä lentoasemalla.
Tiedosto:Rosenbauer Panther 4x4 CA5 Hatzerim IAF base 1.jpg|Panther 4×4 (4. sukupolvi) Hatzerimin lentotukikohdassa Israelissa.


## Lähteet
Emily Menon Bender

**Emily Menon Bender** (s. 1973) on yhdysvaltalainen kielitieteilijä ja professori Washingtonin yliopistossa. Hän on erikoistunut tietokonelingvistiikkaan ja luonnollisen kielen käsittelyyn. Hän on myös Washingtonin yliopiston tietokonelingvistiikan laboratorion johtaja. Hän on julkaissut useita artikkeleita suurien kielimallien riskeistä.

## Lähteet
Kung Fu Panda: Talvijuhla

***Kung Fu Panda Talvijuhla*** on vuonna 2010 DreamWorksin tuottama ja Tim Johnsonin ohjaama yhdysvaltalainen tietokoneanimoitu joulukomedia. Se on Kung Fu Panda -sarjan spin-off. Alkuperäisissä äänissä nähdään Jack Black, Angelina Jolie, Dustin Hoffman, Jackie Chan, Seth Rogen, David Cross, Lucy Liu, James Hong ja Jack McBrayer. 
## Juoni
Mestari Shifu määrää Pon isännöimään vuotuista talvijuhlaa Jade-palatsissa, joka on erittäin rituaalinen tilaisuus, johon osallistuvat kaikki Kiinan kungfu -mestarit. Vaikka Po on innoissaan hän haluaa myös viettää juhlaa isänsä Herra Pingin kanssa. Herra Ping kuitenkin uskoo, että Po on enemmän huolissaan tehtävistään lohikäärmesoturina, ja pysyy tiukasti ravintolassaan ruokkimassa kaupunkilaisia, joilla ei ole muuta paikkaa syödä juhlana.

Syyllisyydentuntemana Po yrittää valmistaa juhlaa, mutta sitä vaikeuttaa entisestään Wo Hop jäniskokki, jonka hän oli aiemmin vahingossa häpäissyt. Wo Hopin kommentti, jonka mukaan "kung fu ei voi ratkaista kaikkea", inspiroi Poa palkkaamaan Hurjan viisikon viimeistelemään juhlavalmisteluja samalla, kun hänellä on edelleen Wo Hop auttamassa keittiössä.

Talvijuhlan yönä Po tajuaa, että hänen pitäisi olla isänsä luona juhlana. Hän pyytää anteeksi Herra Pingiltä ja he valmistavat ruokaa kaupunkilaisille.

Pon uskollisuus perheelle liikutti Hurjaa viisikkoa ja muita mestareita ja he osallistuivat juhlaan kaupunkilaisten kanssa. Aluksi Shifua harmittaa, että kaikki hylkäsivät juhlan, mutta nähtyään iloisen ajan, jota kaikki viettävät nuudelikaupassa, hän tajuaa, että Po teki oikein ja loi todella täydellisen juhlan isänsä kanssa. Vaikka Shifu kääntyi lähteäkseen, Po suostuttelee hänet liittymään juhliin ja vakuuttaa lujasti Shifun  kuuluvan perheeseensä.

## Äänirooleissa

## Lähteet

* http://www.hollywoodreporter.com/news/nbc-orders-shrek-kung-fu-27473
* https://web.archive.org/web/20101202012210/http://tvbythenumbers.zap2it.com/2010/11/30/nbc-primetime-ratings-results-for-the-week-of-nov-22-28/73841
* http://www.commonsensemedia.org/tv-reviews/kung-fu-panda-holiday-special
* http://www.dvdactive.com/news/releases/kung-fu-panda-holiday.html
Unohtumattomat 3 (Olavi Virta)

**Unohtumattomat 3** on Olavi Virran 21. kokoelma-albumi, joka julkaistiin joulukuussa 1977. Albumi on viimeinen *Unohtumattomat*-sarjan levy ja jatkoa saman vuoden tammikuussa julkaistulle *[[Unohtumattomat 2 (Olavi Virta)|Unohtumattomat 2]]* -albumille ja sisältää Virran tuotantoa vuosilta 1952-1965.

Albumi julkaistiin Finnlevyn toimesta vinyylilevynä ja C-kasettina.

Albumi kohosi julkaisunsa yhteydessä joulukuussa 1977 Suomen levylistojen 18. sijalle ja pysyi listalla yhteensä kahden kuukauden eli kahdeksan viikon ajan.

## Kappaleet
### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

Vinyylilevyn takakannessa on albumien tuottaja Erkki Pällin teksti:

## Tuotanto
* Olavi Virta - laulu
* Erkki Junkkarinen - vihellys (8)
* Harmony Sisters - laulu (9)
* Erkki Pälli - takakannen teksti ja tuotanto

## Lähteet
Maija Töyry

**Maija Töyry** (s. 1957) on suomalainen toimittaja ja mediatutkimuksen dosentti. Hän työskentelee asiantuntijana Osuuskunta Mediakollektiivissa. Töyry toimi aikakauslehtityön professorina Aalto-yliopistossa (ent. Taideteollinen korkeakoulu) vuosina 2007–2014. Journalismin opettajana hän on kehittänyt featurejournalismin opetusta ja ymmärrystä mm. kirjoittamalla *Editointi aikakauslehdessä* -kirjan yhdessä Panu Rädyn ja Kristiina Kuisman kanssa. Hän on ennen tutkija- ja opetustyötään toiminut toimittajana ''Annassa'', *Naisten Ääni* -lehdessä, *Contactor*- ja *Kehykset* -lehdissä sekä freelancetoimittajana.

Töyry valmistui valtiotieteiden maisteriksi Helsingin yliopistosta vuonna 1981 ja väitteli valtiotieteiden tohtoriksi vuonna 2005. Hän on saanut Aikakausmedian J.W.Snellman-palkinnon vuonna 2009, Naistoimittajien Vuoden kellokas-palkinnon vuonna 2005 ja Helsingin Seudun Journalistien Salli-palkinnon 2005.

## Julkaisut

* Maija Töyry: *Varhaiset naistenlehdet ja naisten elämän ristiriidat*. Väitöstutkimus, Helsingin yliopisto 2005 
* Kuisma, Kristiina; Räty, Panu; Töyry, Maija: *Editointi aikakauslehdessä*. Taideteollinen Korkeakoulu 2007

## Lähteet
Sammonlahden seurakunta

**Sammonlahden seurakunta** on Lappeenrannassa toimiva ja Lappeenrannan seurakuntayhtymään kuuluva evankelis-luterilainen seurakunta. Seurakunta on perustettu vuonna 1988, ja se käyttää kirkkonaan Sammonlahden kirkkoa.

## Kirkkoherrat
Sammonlahden seurakunnan kirkkoherroina ovat toimineet seuraavat papit:
* Jukka Lehtinen (1988–2014)
* Juha Eklund (2014–2023)
* Pasi Riepponen (2023–)
## Katso myös
* Uskonto Lappeenrannassa
* Lappeenrannan seurakuntayhtymä

## Lähteet

## Kuvia

Tiedosto:Sammonlahti church 2011-08-23.jpg|Sammonlahden kirkko.
Tiedosto:Sammonlahti church, interior.jpg|Sammonlahden kirkko sisältä.
Dubljany

**Dubljany** () on kaupunki Ukrainan Lvivin alueen Lvivin piirissä. Dubljany sijaitsee Läntisen Bugin vesistöön kuuluvan Mlynivkajoen varrella, 6 kilometriä aluekeskus Lvivistä pohjoiskoilliseen. 

Tammikuun keskilämpötila on −4,1 °C ja heinäkuun +16,7 celsiusastetta. Keskimääräinen vuosisademäärä on 631 millimetriä.

Ukrainan tilastokeskus arvioi kaupungin väkiluvuksi 9&nbsp;748 (2022). Vuonna 2001 siellä oli 8&nbsp;469 asukasta, Heistä kansallisuudeltaan ukrainalaisia oli 98,53, venäläisiä 0,93 prosenttia ja armenialaisia 0,18 prosenttia. Vuoden 1989 väestönlaskennassa kirjattiin 9&nbsp;140 asukasta. 

Paikkakunnan ensimmäinen kirjallinen maininta on vuodelta 1440. Kaupunkityyppiseksi taajamaksi asutus nimettiin vuonna 1968 ja kaupungiksi 1978. Vuonna 1856 toimintansa aloittanut, nykyiseltä nimeltään Lvivin kansallinen luonnonvarayliopisto (vuoteen 2021 saakka nimellä Lvivin kansallinen maataloustieteellinen yliopisto, LNAU) toimii kaupungissa.

Dubljany on Ukrainan kesän 2020 aluehallintouudistuksen jälkeen kuulunut Lvivin piiriin; sitä ennen se oli osa Žovkvan piiriä (Nesterovin piiriä).

## Lähteet

## Aiheesta muualla
Käkisalmen Kaupungin Rouvasväen Yhdistys

**Käkisalmen Kaupungin Rouvasväen Yhdistys ry** on perustettu vuonna 1855. Yhdistys on vanhin suomenkielinen edelleen toimiva naisyhdistys.

Yhdistys pitää esillä ja edistää käkisalmelaisuutta ja kirjalaisuutta. Yhdistys voi myös tukea entisten käkisalmelaisten ja heidän jälkeläistensä tai muiden toimijoiden hankkeista, jotka edistävät yhdistyksen tarkoituksen toteutumista sekä jakaa stipendejä.

Yhdistys toimii jäsentensä yhdyssiteenä. Se järjestää muun muassa Kaisanpäiväjuhlan, jossa puhein, esitelmin tai muulla tavoin elvytetään kotiseudun tuntemusta ja historiaa. Samoissa merkeissä järjestetään yhteisiä kokoontumisia, retkiä ja muita tilaisuuksia.

## Lähteet

## Aiheesta muualla
* Kotisivut
Naistoimittajat

**Naistoimittajat ry – Kvinnliga journalister rf** on vuonna 1946 perustettu suomalainen toimittajayhdistys. Se on yksi Suomen vanhimmista toimittajayhdistyksistä. Yhdistyksen jäsenyyskriteerit ovat samat kuin Journalistiliitolla, ja yhdistyksen jäseniksi voivat liittyä naisten lisäksi yhtä hyvin miehet ja muunsukupuoliset. Journalistien lisäksi jäseniä voivat olla muun muuassa kustannustoimittajat ja viestijät. Yhdistyksellä on noin 110 jäsentä.

Yhdistys edistää naistoimittajien yhteistyötä. Yhdistys vaikuttaa naiskuvaan lehdistössä, radiossa ja televisiossa sekä ottaa kantaa naisten etuja koskeviin asioihin viestimissä. Yhdistys kouluttaa jäseniään, järjestää vaikuttajatapaamisia ja pitää salonkeja. Kulttuuritoiminta on aktiivista ja yhdistys tarjoaa jäsenilleen muun muassa teatterikäyntejä ja taidenäyttelyvierailuja. Opintomatkoja tehdään ulkomaille. Yhdistys tutustui vuonna 2019 Islannin uuteen tasa-arvoiseen palkkalakiin ja suunnittelee parhaillaan matkaa Euroopan tasa-arvotiedon keskukseen EIGEEn Vilnassa. 

Yhdistys valitsee vuosittain Vuoden Kellokas -palkinnon saajan. Kellokas-palkinto on jaettu vuodesta 1973 lähtien.

Naistoimittajien puheenjohtaja on vuodesta 2024 tekniikan alan vapaa toimittaja Anniina Kajasviita. Häntä edelsi tehtävässä Riitta Lehtimäki.

## Lähteet

## Aiheesta muualla
* Naistoimittajien verkkosivut
Lumipalloefekti (dokumenttielokuva)

**Lumipalloefekti** on Pauliina Punkin ohjaama dokumenttielokuva ns. Kittilän kriisistä. Elokuvan tuli ensi-iltaan 6. lokakuuta 2023.

Kittilän kunta ajautui kriisiin vuonna 2013. Kunnanjohtajan ja kuntapäättäjien välinen luottamuspula sai aikaan mediasirkuksen, valtion laatiman uuden lain Lex Kittilän ja Suomen suurimmat rikosoikeudenkäynnit kuntapäättäjiä vastaan.

Elokuvan on tuottanut Ida Productions Oy tuottajina Pauliina Punkki ja Kaisa Astikainen. Elokuvan levittää elokuvateattereihin Pirkanmaan elokuvakeskus.
## Arvosteluja
*  Pasi Huttunen, *[[Kulttuuritoimitus]]*
*  Niko Ikonen, *[[Episodi (lehti)|Episodi]]*
*  Jussi Virratvuori, *[[Savon Sanomat]]*
*  Miska Rantanen, *[[Helsingin Sanomat]]*
*  Rane Aunimo, *[[Demokraatti (lehti)|Demokraatti]]*
*  Esa Karell, *[[Film-O-Holic.com|Film-o-holic]]*

## Lähteet

## Aiheesta muualla
* *Lumipalloefekti*-elokuvan traileri Youtubessa.
Musikaaliartisti

**Musikaaliartisti** on henkilö, joka näyttelee eli esiintyy musikaalissa. Musikaaliartistin tehtävänä on tanssia, laulaa ja näytellä musikaalin tai musikaalielokuvan kohtauksissa ja musiikkinumeroissa.

Suomessa musiikkiteatterin korkeakoulutason opetusta annetaan TAMKissa Tampereella. Aiemmin musiikkiteatterin koulutusta annettiin myös Lahden Musiikki- ja draamainstituutissa. Suomalaisia musikaaliartisteja on valmistunut myös ulkomaisista oppilaitoksista, kuten kaikista Ruotsin musikaaliartistikoulutuksista eli Göteborgista Balettakademienista, Performing Arts Schoolista sekä Göteborgin yliopistosta, Tukholman Base23:stä ja Uumajan Musikalakademienista, sekä myös Isosta-Britanniasta seuraavista oppilaitoksista: Mountview Academy of Theatre Arts, The Royal Conservatoire of Scotland, Royal Academy of Music ja Royal Welsh College of Music and Drama.

### Tunnettuja musikaaliartisteja

* Peter Jöback
* Helen Sjöholm
* Tommy Körberg
* Annie Billy Elliot Cats

## Lähteet
Call of Duty: Modern Warfare III

**Call of Duty: Modern Warfare III** on Sledgehammer Gamesin kehittämä ja Activision julkaisema ensimmäisen persoonan ammuntapeli. Peli julkaistiin 10. marraskuuta 2023 Microsoft Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle. Modern Warfare III on kahdeskymmenes julkaistu Call of Duty- peli, sekä se on jatko-osa vuoden 2022 Call of Duty: Modern Warfare II pelille.

## Pelaaminen
Call of Dutyn tarinatilan uudistuksia on Open Combat Missions -osiot, jossa pelaaja saa itse valita miten tehtävät suorittaa. Moninpelisisällössä Modern Warfare III juhlistaa Call of Dutyn 20-vuotisjuhlaa modernisoiduilla versioilla kaikista vuoden 2009 Modern Warfare 2 kartoista. Kartat on päivitetty graafisesti, säilyttäen kuitenkin alkuperäisen autenttisuuden. Sarjan ensimmäistä kertaa Modern Warfare III esittelee Modern Warfare Zombies- pelimuodon, jossa pelaajat liittyvät muiden ryhmien kanssa selviytyäkseen valtavien epäkuolleiden laumojen hyökkäyksiltä vastaan Call of Duty historian suurimmalla Zombies-kartalla.

## Lähteet

## Aiheesta muualla
* Viralliset verkkosivut
Astéri (saari)

**Astéri** () eli **Plateiá** (Πλατειά) on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,01 neliökilometriä ja se on asumaton. Hallinnollisesti Astéri kuuluu Hydran kuntaan, Saarten alueyksikköön ja Attikan alueeseen. Astérin lähellä sijaitsevat pienet saaret Drápi ja Strongyló.

## Lähteet
Trastámara

**Trastámara** oli kastilialainen hallitsijasuku, joka hallitsi Kastilian kuningaskuntaa vuosina 1369–1555 ja osan tästä ajasta myös Aragonian, Navarran ja Napolin kuningaskuntia. Se oli Kastiliaa aiemmin hallinneen Burgundin hallitsijasuvun haara. Trastámara-sukuisten hallitsijoiden keskinäiset avioliitot johtivat Espanjan yhdistymiseen yhdeksi valtakunnaksi.

## Historia
Trastámaran suku sai alkunsa Kastilian kuningas Henrik II Äpärästä, joka oli kuningas Alfonso XI:n avioton poika ja sai isältään läänitykseksi Trastámaran kreivikunnan, mistä suvun nimi tulee. Alfonso XI:n kuoltua vuonna 1350 Kastilian hallitsijaksi tuli hänen avioliitosta syntynyt poikansa Pietari I, mutta Henrik syrjäytti velipuolensa pitkän sisällissodan jälkeen ja kohosi valtaistuimelle vuonna 1369. Suku tuli myös Aragonian valtaistuimelle vuonna 1412, kun Kastilian kuninkaan Henrik III:n veli valittiin Aragonian kuninkaaksi nimellä Ferdinand I. Aragonia valloitti vuonna 1442 Italiassa sijainneen Napolin kuningaskunnan, jonka kruunu periytyi Aragonian kuningas Alfonso V:n kuoltua vuonna 1458 tämän aviottomalle pojalle Ferdinand I:lle. Alfonsoa Aragonian kuninkaana seurannut Juhana II nai Navarran kuningattaren Blanka I:n, mitä kautta Trastámarat tulivat valtaan Navarrassakin. Aragonian kuninkaat hallitsivat myös Sisiliaa ja Sardiniaa.

Kastilian ja Aragonian kruununperijät Isabella ja Ferdinand Katolilainen avioituivat vuonna 1469, joten heidän tultuaan valtaan nämä kuningaskunnat yhdistyivät. Trastámara-suvun viimeinen hallitsija oli heidän tyttärensä Johanna Mielipuoli, joka ei kuitenkaan todellisuudessa käyttänyt valtaa. Yhdistyneiden Kastilian ja Aragonian eli Espanjan tosiasialliseksi hallitsijaksi Johannan valtakaudella tuli hänen poikansa Kaarle I, mikä merkitsi vallan siirtymistä Habsburg-suvulle. Navarran kruunu puolestaan siirtyi vuonna 1479 kuolleen kuningatar Eleonooran Foix-sukuisille jälkeläisille. Napolin kuningaskunnan Ranska ja Espanja valloittivat yhdessä vuonna 1501, ja vuodesta 1504 se oli Espanjan hallitsijoiden alainen.

Sukuun kuului myös muun muassa Englannin kuninkaan Henrik VIII:n ensimmäinen puoliso Katariina Aragonialainen.

## Suvun hallitsijat

### Kastilia
*Henrik II 1369–1379
*Juhana I 1379–1390
*Henrik III 1390–1406
*Juhana II 1406–1454
*Henrik IV 1454–1474
*Isabella I 1474–1504
*Johanna 1504–1555 (nimellinen hallitsija)

### Aragonia
*Ferdinand I 1412–1416
*Alfonso V 1416–1458
*Juhana II 1458–1479
*Ferdinand II 1479–1516
*Johanna 1516–1555 (nimellinen hallitsija)

### Navarra
*Aragonian Juhana II 1425–1479
*Kaarle IV 1441–1461 (kruununtavoittelija)
*Blanka II 1461–1464 (kruununtavoittelija)
*Eleonoora 1479

### Napoli
*Alfonso I (Aragonian Alfonso V) 1442–1458
*Ferdinand I 1458–1494
*Alfonso II 1494–1495
*Ferdinand II 1495–1496
*Fredrik 1496–1501

## Lähteet
Daskaleió (Argolis)

**Daskaleió** (, myös *Daskalió*, Δασκαλιό, *Daskália*, Δασκάλια) on pieni Kreikan saari, joka kuuluu Argo-Saronisiin saariin ja sijaitsee Argoliinlahdessa Tolón kylän edustalla etelään Rómvin saaresta. Saaren pinta-ala on noin 0,05 neliökilometriä ja se on asumaton. Hallinnollisesti Daskaleió kuuluu Náfplion kuntaan, Argoliin alueyksikköön ja Peloponnesoksen alueeseen.

Saaren nimi viittaa ”opettajaan” ja sitä on selitetty sillä, että saarella olisi toiminut osmanivallan aikana salainen koulu. Toisaalta nimen on selitetty muuntuneen saaren sataman venetsialaisvallan aikaisesta nimestä *Scogio di Tolon*. Saarella on pieni Neitsyt Marialle ”Elävöittävälle lähteelle” (*Zoodóchos Pigí*) omistettu kirkko sekä jäänteitä venetsialaisvallan aikaisesta linnoituksesta.

## Lähteet
Korákia

**Korákia** () eli **Korakonísia** (Κορακονήσια) on kahden pienen Kreikan saaren ryhmä, joka kuuluu Argo-Saronisiin saariin ja sijaitsee Argoliinlahdessa Argoliin niemimaan rannikon edustalla. Saaret ovat asumattomia. Hallinnollisesti Korákian saaret kuuluvat Ermionídan kuntaan, Argoliin alueyksikköön ja Peloponnesoksen alueeseen.

## Saaret

Saariryhmän saaret ovat:

## Lähteet
Korakonísia

**Korakonísia** (, ”Korppisaaret”) voi viitata seuraaviin saariryhmiin Kreikassa:

* Korakonísia eli Korakónisa, pienten saarten ryhmä Amvrakikóslahdessa
* Korákia eli Korakonísia, Argo-Saronisiin saariin kuuluva pienten saarten ryhmä Argoliinlahdessa
Koronísi

**Koronísi** (, myös Κορoνήσι) on pieni Kreikan saari, joka kuuluu Argo-Saronisiin saariin ja sijaitsee Argoliinlahdessa Tolón kylän edustalla pohjoiseen Rómvin saaresta. Saaren pinta-ala on noin 0,012 neliökilometriä ja se on asumaton. Hallinnollisesti Koronísi kuuluu Náfplion kuntaan, Argoliin alueyksikköön ja Peloponnesoksen alueeseen. Saarella on pieni pyhille apostoleille (*Ágioi Apóstoloi*) omistettu kirkko, joka on maisemiensa vuoksi suosittu hääkirkko.

## Lähteet

## Aiheesta muualla
Pontikós (Hydra)

**Pontikós** (, ”Hiiri”) eli **Pontikonísi** (Ποντικονήσι, ”Hiirisaari”) on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren länsipään edustalla sen ja Dokóksen saaren välissä. Saaren pinta-ala on noin 0,025 neliökilometriä ja se on asumaton. Hallinnollisesti Pontikós kuuluu Hydran kuntaan, Saarten alueyksikköön ja Attikan alueeseen. Pontikóksen itäpuolella sijaitsee Petásin saari.

## Lähteet
Oleksandrivsk

**Oleksandrivsk** (; ), vuoteen 1961 asti **Oleksandrivna**n kylä (), on kaupunki Luhanskin alueella Itä-Ukrainassa, Donetsin vesistöön kuuluvan Luhanjoen pohjoispuolella, vain 9 kilometriä aluekeskus Luhanskista länteen.

Tammikuun keskilämpötila on -7,0°C, heinäkuun +20,5°C. Keskimääräinen vuotuinen sademäärä 536 millimetriä.

Ukrainan tilastokeskus arvioi Oleksandrivskin väkiluvuksi 6&nbsp;401 asukasta (2022 alussa). Väestönlaskennan 2001 aikaan asukkaita oli 6&nbsp;935 (toisen lähteen mukaan arviolta 7&nbsp;045 as.), joista etnisesti ukrainalaisia oli 63,52 prosenttia, venäläisiä 33,54 %, valkovenäläisiä 0,45 % ja armenialaisia 1,76 %. Vuoden 1989 väestönlaskennassa kirjattiin 7&nbsp;725 asukasta. 

Paikkakunnana perustamisajankohtana pidetään 1770-lukua. Paikkakunnan vaakunaan on kirjattu vuosi 1772. Kaupunkityyppiseksi taajamaksi se nimitettiin 1959. Kaupungin aseman se sai 1961.

Kaupunki on vuosien 2014-2015 Itä-Ukrainan sodan miehitysalueen laajenemisesta lähtien ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. 

Ukrainan vuonna 2020 laatiman aluejaon mukaan kaupunki sijaitsee ainakin periaatteessa Luhanskin piirissä. Aiemmin sitä hallinnoitiin osana Kyputšen (Artemivskin) kaupunkipiiriä.


Tiedosto:Olexandrivsk 1772.jpg|Osin rapistunut Oleksandrivskin palatsi (1772).
Tiedosto:Флигель3.JPG|Postitoimisto (kuva vuodelta 2013).

## Lähteet

## Aiheesta muualla

* Олександрівськ (paikkakunnan historiaa neuvostoajan poliittisin painotuksin)  (imsu-lugansk.com)
Eurooppatie E97

**Eurooppatie E97** on 1 360 kilometriä pitkä eurooppatie. Tien lähtee lännessä on Ukrainasta ja sen päätepiste on Turkissa. Tie alkaa eteläisen Ukrainan H’ersonistä ja kulkee Venäjän ja Georgian kautta Turkin koillisosassa sijaitsevaan Aşkaleseen.

## Reitti
H’erson - Džankoi - Novorossijsk - Sotši - Suhumi – Poti - (missing link) - Trabzon - Gümüşhane - Aşkale.

## Keskeiset sillat Venäjän Krimin miehityksen (2014-) ja hyökkäyssodan (2022-) aikana
Venäjä on kansainvälisen oikeuden vastaisesti korvannut Kertšinsalmen lauttayhteyden laittomalla Kertšinsalmen sillalla, jolla Venäjä huoltaa vuonna 2014 miehittämäänsä Krimin autonomista tasavaltaa ja sieltä käsin myös hyökkäyssotansa (2022–) sotilasjoukkoja muilla miehitysalueilla. Tätä Euroopan pisintä siltaa useat maat pitävät laittomana rakenteena. 

Lisäksi Venäjän asevoimat on räjäyttänyt marraskuussa 2022 H’ersonin läheisen, Dneprin ylittävän Antonivkan maantiesillan, osana hyökkäyssotansa erästä perääntymisvaihetta. Näin Venäjä tuhosi keskeisen osan euroopatien E97 perusrakenteita. Jo tätä aiemmin Ukrainan asevoimat oli puolestaan pyrkinyt vaurioittamaan samaa siltaa rajoitetuilla täsmäiskuilla estääkseen Dneprin oikealla puolella toimineiden, hyökkäyssotaa käyvien venäläisjoukkojen huoltokuljetukset.

## Kuvia

Tiedosto:Antonov road bridge in Kherson 7.jpg|Antonivkan 1,3 kilometriä pitkä maantiesilta oli liikenneväylä Dneprin yli.
Tiedosto:Flooded Kherson, 2023-06-07 (02).jpg|Venäjän marraskuussa 2022 poikkiräjäyttämä Antonivkan maantiesilta katkaisi euroopatie E97:n.
Tiedosto:Kerch. Crimean Bridge P5030811 2350.jpg|Venäjän laittomasti rakentamaa osuutta: Kertšinsalmen silta.
Tiedosto:Split S1 and S2 Georgian highways outside of Senaki.jpg|E97 Georgiassa.
Tiedosto:Georgian highway S2 Kobuleti bypass (Shuagele).jpg|Eurooppatietä Georgiassa.


## Lähteet

## Aiheesta muualla
Alex Peroni

**Alexander ”Alex” Peroni** (s. 27. marraskuuta 1999 Hobart, Tasmania) on australialainen moottoriurheilija.

## Ura

Peroni aloitti uransa Kartingista, kunnes siirtyi Italian Formula 4 -sarjaan vuonna 2015. Sieltä hän saavutti kaksi palkintosijaa ja sijoittui sarjapisteissä 14:nneksi.

Vuonna 2016 Peroni siirtyi Formula Renault -luokkiin ajaen V de V Challenge Monoplace -sarjaa voittaen sarjan mestaruuden. Vuonna 2017 Peroni ajoi Formula Renault Eurocup -sarjassa. Hän saavutti yhden paalupaikan ja yhden voiton keräten 72 pistettä sijoittuen kymmenenneksi sarjapisteissä. Samana vuonna hän ajoi Formula Renault NEC -sarjaa. Vuonna 2018 Peroni jatkoi Eurocup-sarjassa ja keräsi yhden voiton, yhden paalupaikan ja kaksi palkintokorokesijaa ollen sarjan yhdeksäs.

Vuonna 2019 Peroni kilpaili FIA Formula 3 Championship -sarjassa Campos Racing -tallissa. Hän saavutti kauden aikana viisi pistettä ja sijoittui 20:nneksi. Vuonna 2020 Peroni ajoi toisen kauden F3-sarjassa jatkaen Campos-tallissa. Hän saavutti kolme palkintosijoitusta keräten 64 pistettä sijoittuen sarjan kymmenenneksi.

Peroni siirtyi Indy Lights -sarjaan vuonna 2021. Hän saavutti yhden palkintosijoituksen ja oli sarjan kymmenes. Vuonna 2022 Peroni ajoi European Le Mans Series- ja EuroFormula Open -sarjoissa. Vuonna 2023 Peroni siirtyi GT-autoihin ja on ajanut GT World Challenge Europe Endurance Cup -sarjassa.

## Lähteet
Robert Ahmetzjanov

**Robert Valejevitš Ahmetzjanov** (, ; 1. huhtikuuta 1935 Rybno-Slobodskin alue, Tataarien ASNT – 13. toukokuuta 2008 Kazan, Tatarstan) oli tataaritaustainen neuvostoliittolainen ja venäläinen runoilija, Tatarstanin tasavallan kunnioitettu taiteilija. Hänelle myönnettiin myös Gabdulla Tukai -palkinto. Ahmetzjanov "antoi suuren panoksen tataarinkielisen elegian kehittämiseen".

## Lähteet
Kari Salminen (kauppaneuvos)

**Eino Kari Antero Salminen** (6. joulukuuta 1943 Jyväskylä – 8. toukokuuta 2024 Tampere) oli suomalainen yritysjohtaja ja osuustoimintaliikkeen vaikuttaja, joka sai kauppaneuvoksen arvonimen.

Kari Salminen syntyi Erkki ja Katri Salmisen perheeseen ja avioitui 1967 Terttu Toivosen kanssa. Hän tuli ylioppilaaksi Tampereen lyseosta 1964 ja valmistui ekonomiksi Tampereen yliopistosta 1970. Salminen suoritti useita liikkeenjohdon kursseja ja opintokokonaisuuksia. Hän oli Talous-Osuuskaupan liikkeenjohdon assistentti Varkaudessa 1968–1969, SOK:n luottotarkastaja Kokkolassa 1969–1971 ja Tampereella 1971–1974, Kauppakunta Pohjois-Hämeen toimitusjohtaja Mäntässä 1974–1978, Kauppakunta Kalannin, sittemmin Osuuskauppa Vakkaseutu, toimitusjohtaja Uudessakaupungissa 1978–1981 ja Osuuskauppa Maakunnan toimitusjohtaja Kajaanissa 1981–1985. 

Osuuskauppa Arinan pitkäaikainen toimitusjohtaja Oulussa Salminen oli 1985–2001. Hän työskenteli myös Merikello Oy:n, Fikkari Oy:n, Arinan Salet Oy:n ja Jukartu Oy:n toimitusjohtajana ja hallitusten puheenjohtajana. Salmisella oli työuransa aikana lisäksi useita kaupan alan, osuustoiminnallisia ja muita luottamus- ja asiantuntijatehtäviä. Kauppaneuvoksen arvonimen hän sai 1995. Salminen yhdistettiin 1990-luvun lopussa kansanedustajaehdokas Ulla Karvon vaalirahoituksesta nousseeseen julkiseen keskusteluun. 

## Lähteet
Kellerwald-Ederseen kansallispuisto

**Kellerwald-Ederseen kansallispuisto** on kansallispuisto Saksassa Hessenin osavaltiossa. Se perustettiin vuonna 2004 ja on pinta-alaltaan 76,88 neliökilometriä. Puisto sijaitsee Kellerwaldin matalan vuorijonon pohjoisosassa Edersee-järven eteläpuolella.

Kansallispuiston alueella on vanhaa pyökkimetsää, joka on   osa Unescon maailmanperintökohdetta Karpaattien ja muiden Euroopan alueiden pyökkimetsät. Puistossa on myös laajaa lehtimetsää, puroja, järviä ja soita.

Kellerwald-Ederseen kansallispuisto on suosittu matkailukohde. Puistossa on useita patikointireittejä, pyöräilyreittejä ja ratsastusreittejä. Puistossa on myös kaksi vierailukeskusta, jotka tarjoavat tietoa puiston luonnosta ja kulttuurista.

## Luonto
Kellerwald-Ederseen kansallispuisto on yksi Euroopan merkittävimmistä pyökkimetsäalueista. Puistossa on yli 50 pyökkimetsikköä, joista osa on yli 500 vuotta vanhoja. Puistossa on myös laajaa lehtimetsää, puroja, järviä ja soita. Puiston eläimistöön kuuluu muun muassa hirviä, villisikoja, karhuja, kettuja, jäniksiä, oravia ja lintuja.

## Historia
Kellerwald-Ederseen alue on ollut asuttu jo kivikaudella. Alueella on useita historiallisia kohteita, kuten linnanrauniot, kirkot ja kylät. 1900-luvun alussa Kellerwaldin aluetta alettiin suojata. Vuonna 1958 alueesta perustettiin luonnonpuisto. Kansallispuisto perustettiin vuonna 2004.

## Matkailu
Kellerwald-Ederseen kansallispuisto on suosittu matkailukohde. Puistossa on useita patikointireittejä, pyöräilyreittejä ja ratsastusreittejä. Puistossa on myös kaksi vierailukeskusta, jotka tarjoavat tietoa puiston luonnosta ja kulttuurista. 

## Lähteet
* Kellerwald-Ederseen kansallispuiston virallinen verkkosivusto
* UNESCO:n maailmanperintöluettelo: https://whc.unesco.org/en/list/1133
### Viitteet
Coop amba

**Coop amba** on tanskalainen osuuskunta, jonka jäseniä ja omistajia on yli 1,9 miljoonaa tanskalaista. Coop amba on tanskalaisten osuuskuntien emoyhtiö. Osuuskunnan ylin päättävä elin on Coopin neuvosto, johon kuuluu 126 jäsentä. Neuvosto päättää Coopin säännöistä ja valitsee osuuskunnan hallituksen. Coop amban hallitus nimittää tytäryhtiöiden Coop Danmarkin, Coop Bankin ja Coop Investin hallitukset.

Coop-konserniin kuuluu viisi myymäläryhmää: Kvickly, SuperBrugsen, Dagli'Brugsen, Irma ja Coop 365discount. Myymälöiden lisäksi Coop amba-konserniin kuuluu 345 kuluttajayhdistystä. Vuonna 2017 konsernin liikevaihto oli yhteensä 44,8 miljardia tanskan kruunua. Coopin pääkonttori ja keskusvarasto sijaitsevat Albertslundin kunnassa.

## Lähteet
Coop Danmark

**Coop Danmark** on tanskalainen päivittäistavarakauppaan keskittynyt osuuskunta. Coop Danmarkiin kuuluvat kauppaketjut Kvickly, SuperBrugsen, Dagli'Brugsen, Coop 365discount ja Irma sekä verkkokauppa Coop.dk Shopping. Coop Danmarkilla on yli 1 000 myymälää eri puolilla Tanskaa ja noin 40 000 työntekijä. Osuuskunnan kokonaisliikevaihto noin. 43 miljardia Tanskan kruunua.

Coop Danmarkin keskusvarasto sijaitsee Albertslundissa.

## Lähteet
NIRAS

**NIRAS A/S** on vuonna 1956 perustettu tanskalainen konsulttisuunnitteluyritys. NIRAS on yksi Tanskan suurimmista alan yrityksistä ja sen palveluksessa on noin 2&nbsp;200 työntekijää maailmanlaajuisesti. NIRAS toteuttaa suunnitteluprojekteja yli sadassa maassa. Projektien sisällöt liittyvät mm. teollisten prosessilaitosten rakentamiseen, energiaan ja ympäristöinfrastruktuuriin, kehikehitysapuun ja kaupunkisuunnitteluun. Yrityksen pääkonttori sijaitsee Blovstrødissä Allerødin kunnassa ja sillä on toimipisteitä 27 maassa.

Yrityksen perustajia ovat rakennusinsinöörit Jørgen Kristian Nielsen ja Konrad von Rauschenberger. NIRAS fuusioitui vuonna 2017 ALECTIAn kanssa.

## Lähteet
Adam Marhiev

**Adam Marhiev** (ven. Адам Умарович Мархиев, *Adam Umarovitš Marhijev,* s. 17. maaliskuuta 2002 Nazran, Venäjä) on suomalainen jalkapalloilija, joka edustaa Saksan 2. Bundesliigassa pelaavaa 1. FC Nürnbergiä. Hän on pelipaikaltaan keskikenttäpelaaja.

## Ura
Marhiev syntyi Venäjällä, josta hän muutti 7-vuotiaana Suomeen. Suomessa hän pelasi ensin noin kahdeksan vuotta Jarossa ennen siirtoaan HJK:n akatemiaan. Hän pelasi kausilla 2019 ja 2020 yhteensä 23 ottelua Klubi 04:n riveissä Kakkosessa.

Maaliskuussa 2021 Marhiev siirtyi latvialaisseura Spartaks Jūrmalaan, jossa hän pelasi heti ensimmäisellä kaudellaan 19 ottelua Latvian pääsarjassa Virslīgassa. Kevään 2022 Marhiev pelasi lainasopimuksella italialaisen SPAL:in organisaatiossa, jossa hän sai tililleen kahdeksan ottelua seuran Primavera-joukkueessa. Talvella 2023 Marhiev siirtyi RFS:n riveihin.

Talvella 2025 Marhiev siirtyi neljän vuoden sopimuksella Kyproksen liigan Aris Limassoliin. 

Syksyllä 2025 Marhiev siirtyi viiden vuoden sopimuksella Saksan 2. Bundesliigan FC Nürnbergiin. 

## Maajoukkue
Marhiev on edustanut Suomea poikamaajoukkuetasolla U16- ja U17-maajoukkueissa. Hän kuului myös Suomen alle 21-vuotiaiden maajoukkueen vakiopelaajiin. Marhiev valittiin syyskuussa 2025 ensimmäisen kerran A-maajoukkueen kokoonpanoon.

## Lähteet